《送施历城辩归常州》
宋代·苏辙

高人不受尘土侵，三年浙江藏河深。
久闲物理有相复，历城官河森成林。
乘时敛散逐十二，鞭挞逋负徒哀矜。
一杯相属未尝得，百亩归去将安能。
潜逃虽出知者后，黾勉尚见仁人心。
归期忽告三月尾，强留不顾千黄金。
河豚虽过鲈鳜在，粳稻正插风雨淫。
酒肴劳苦罄邻里，期会迫隘思僚朋。
山川吴越我所爱，扁舟佗日要追寻。
滞留未用便相诧，半年岁月行骎骎。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因河忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。